...Лёс звёў Галіну і Уладзіміра ў Малдавіі. Яна туды пераехала разам з трыма дзецьмі з Украіны, пасля смерці мужа. Уладзімір таксама меў ужо трое дзяцей ад першага шлюбу. Спадабаліся адзін аднаму, вырашылі жыць разам. А на Бярэзіншчыну, радзіму бацькоў Галіны, прыехалі ў 1985 годзе. У той жа год нарадзілася іх Надзея — сёмае дзіцятка. Надзюша з сям’ёй зараз жыве бліжэй за ўсіх ад бацькоў, у суседняй вёсцы Каменны Барок.